Bepalings en Voorwaardes | ATKV Goudini Spa
Rook is streng verbode in al die verblyfeenhede.
Die verblyfeenhede word daagliks gediens behalwe op Vrydae en Sondae.
Gaste wat gebruik maak van die kampeerfasiliteite moet asseblief hulle eie kragpasprop saambring.
Die standaardgrootte van ’n kampeerstaanplek is 7 m x 7 m.
Geen troeteldiere word toegelaat nie behalwe gidshonde.
As jy besoekers tydens jou verblyf wil ontvang, moet die besoek vooraf gereël word by Ontvangs gedurende kantoorure.
Nie meer as agt persone per verblyfeenheid of kampeerstaanplek word as besoekers toegelaat nie.
Die dagbesoektye is van 08:00 tot 18:00. Geen besoekers word ná 18:00 toegelaat nie.
Bring asseblief jou eie swemhanddoeke en vadoeke saam.
Geen musiek vanuit motorvoertuie of private klankstelsels of klanktoerusting word toegelaat in die oord nie.
Wees asseblief bedagsaam teenoor ander gaste deur geraasvlakke so laag as moontlik te hou.
Stilte moet asseblief gehandhaaf word tussen 22:00 en 07:00.
Geen motorfietse of ATV-vierwielmotorfietse word toegelaat in die oord nie.
Net aanvaarbare doelgemaakte swemklere word toegelaat.
Let asseblief daarop dat daar in die midweke buite seisoen konferensie- en/of skoolgroepe by die oord kan wees.
Kontak asseblief Ontvangs vir meer inligting oor fasiliteite vir konferensies en groepe.
Die restaurant is oop van 08:00 to 20:00.
Verskaf asseblief jou lidmaatskapnommer met aankoms om te kwalifiseer vir lidtariewe.
Die hooflid moet met aankoms teenwoordig wees en sy of haar lidmaatskapkaart en ID of paspoort toon.
Die hooflid moet teenwoordig wees vir die hele tydperk van verblyf by die oord.
ATKV-Buffelspoort 14:00 11:00 vir wooneenhede & 12:00 vir kampering
ATKV-Drakensville 14:00 11:00 vir wooneenhede & 12:00 vir kampering
ATKV-Eiland Spa 14:00 11:00 vir wooneenhede & 12:00 vir kampering
ATKV-Goudini Spa 14:00 10:00 vir wooneenhede & 12:00 vir kampering
ATKV-Hartenbos 14:00 10:00 (11:00 buite seisoen)
ATKV-Klein-Kariba 14:00 11:00 vir wooneenhede & 12:00 vir kampering
ATKV-Natalia 14:00 11:00 vir wooneenhede & 12:00 vir kampering
Kredietkaarte wat aanvaar word: VISA, MasterCard en American Express. Diners Club International word nie aanvaar nie.
Betalings word deur PayBridge gedoen, ’n veilige aanlynbetaalstelsel.
Volg die onderstaande skakel om PayBridge se private beleid te lees:
Jy sal gevra word om jou kredietkaart se besonderhede in te sleutel sodat PayBridge die deposito kan verwerk.
Neem asseblief kennis: PayBridge voldoen aan die PCI-vereistes en daarom word geen kaartbesonderhede gestoor nie.
Sodra die betaling deur PayBridge verwerk is, word die akkommodasie binne 2 tot 3 werksdae betaal.
Jy sal die volgende boodskap sien sodra die transaksie afgehandel is: Your credit card was successfully debited by PayBridge relating to your accommodation booking.
BELANGRIK: Die verwysing op jou kredietkaartstaat sal sê ‘PayBridge Accommodation’ en nie ATKV-Klein-Kariba nie.
VOORWAARDES WAT GELD VIR BESPREKINGS
Die tariewe sluit 15% BTW in wat in Suid-Afrikaanse rand gekwoteer word (ZAR).
Die tariewe kan verander word sonder vooraf kennisgewing.
Addisionele kostes is vooruit betaalbaar (deur kredietkaartbetaling) of met aankoms:
’n Administrasiefooi van R35 vir ’n bespreking vir een aand.
’n Administrasiefooi van R80 vir ’n bespreking vir twee aande of meer.
’n Administrasiefooi van R145 vir groepbesprekings. ’n Bespreking van drie of meer verblyfeenhede of kampeerstaanplekke word as ’n groepbespreking beskou.
Die toepaslike vermaakfooie wat betaalbaar is tydens sekere hoogseisoene.
’n Addisionele fooi van R125 per nag vir ’n ekstra volwassene, en R65 per nag vir ’n ekstra kind (3 tot 11 jaar). Net een addisionele persoon word toegelaat by die aantal mense waarvoor die eenheid bedoel is. Die addisionele fooi sluit nie ’n bed, matras of beddegoed in nie.
Net een voertuig per verblyfeenheid of kampeerstaanplek is ingesluit. R65 is betaalbaar vir ’n ekstra voertuig.
Die addisionele kostes is geldig tot 28 Februarie 2020.
Deur te betaal, bevestig jy dat jou besprekingsdatums korrek is, asook die soort akkommodasie of kampeerplek wat jy bespreek het.
Deposito- en kansellasiebeleid
Vir kansellasies langer as 30 dae voor die aankomsdatum word slegs 'n administratiewe fooi van R80 gehef vir die terugbetaling van die deposito.
Tussen 0-2 dae voor aankoms verbeur volle deposito100%
Tussen 3-15 dae voor aankoms verbeur 50%
Tussen 16-29 dae voor aankoms verbeur 25%
In die geval van kansellasie weens sterfte (of ander aanvaarbare redes waaroor die betrokkene geen beheer het nie) word slegs administrasiegeld van R80 gehef wanneer stawende bewyse verskaf word.
Besprekings gemaak met ’n aankomsdatum langer as 30 dae vooruit, vereis ’n 50% deposito binne 48 uur (ingesluit besprekings gemaak in die voorkeurbesprekingsperiode), en die verskil moet ten volle betaal wees 30 dae voor aankoms.
Besprekings gemaak met ’n aankomsdatum korter as 30 dae vooruit, vereis 100% deposito binne 48 uur.
Eennagbesprekings verg 100% betalings binne 48 uur, ongeag hoe lank vooruit so bespreking gemaak word.
Indien die eerste depositoperiode verontagsaam word, kan die bespreking gekanselleer word.
Betalingsreëlings word slegs oorweeg nadat die eerste 50% deposito betaling ontvang is. Ander reëlings kan dan getref word vanaf die tydstip tot 30 dae voor aankoms waarteen die volle uitstaande bedrag betaal moet wees.
Kansellasies vir konferensiegroepe:
Klein tot mediumgrootte besprekings:
42 dae (6 weke) of meer dae voor die aankomsdatum – kliënt is vry om die bespreking te kanselleer, af te gradeer of te skuif sonder kansellasiefooi.
41-28 dae (tussen 6 en 4 weke) voor die aankomsdatum – 40% van die totale faktuurbedrag betaalbaar.
27-15 dae (tussen 4 en 2 weke) voor die aankomsdatum – 75% van die totale bedrag van die faktuurbedrag betaalbaar.
14-0 dae voor die aankomsdatum – 100% van die totale bedrag van die faktuurbedrag betaalbaar.
Tot 48 uur voor aankoms kan die deelnemersgetal met 10% verminder word sonder enige boetes deur slegs skriftelike kommunikasie.
Groter groepbesprekings, met meer as 70% van die oord se kapasiteit
68 dae (24 weke / 6 maande) of meer dae voor die aankomsdatum: kliënt is vry om die bespreking te kanselleer, af te gradeer of te skuif sonder kansellasiefooi.
67-56 dae (tussen 24 en 8 weke) voor die aankomsdatum – 40% van die totale bedrag wat betaalbaar is.
56-15 dae (tussen 8 en 2 weke) voor die aankomsdatum – 75% van die totale bedrag van die faktuurbedrag betaalbaar.